Avanture male Chihiro - Wikipedija

# Avanture male Chihiro

### Izvor: Wikipedija

Avanture male Chihiro
Sen to Chihiro no Kamikakushi
Redatelj | Hajao Mijacaki
Scenarist | Hajao Mijacaki
Glavne uloge | Rumi Hiiragi, Miyu Irino
Godina izdanja | 2001.
Trajanje | 125 minuta
Država | Japan
Jezik | Japanski

Avanture Male Chihiro (na japanskom Sen to Chihiro no Kamikakushi, engleski naziv Spirited Away) je slavni i hvaljenifantastični anime film iz 2001. u režiji Hajaa Mijacakija, kojemu je to osmi dugometražni animirani film.

## [uredi] Filmska ekipa

- Hajao Mijacaki, redatelj

- Rumi Hiiragi, Miyu Irino, Mari Natsuko, Takashi Naito i drugi u glasovnim ulogama

## [uredi] Radnja

Djevojčica Chihiro se vozi u autu sa svojim roditeljima koji zajedno sa njom sele u novi grad, no putem se izgube i stižu u tajnoviti hram koji je, zapravo, svijet duhova. Tamo se njeni roditelji posluže u napuštenom restoranu i prežderu, pa za kaznu bivaju pretvoreni u svinje. Chihiro, koja nije ništa jela, nije kažnjena, te sreće dječaka Hakua koji joj savjetuje da se zaposli u svijetu duhova kako bi tamo ostala i pronašla način da spasi roditelje. Ubrzo Chihiro počinje susretati puno bizarnih likova, poput Yubabe i njene divovske bebe...

## [uredi] Nagrade

- Osvojen Oscar za najbolji animirani film.
- Osvojen Zlatni Medvjed u Berlinu za najbolji film.
- Nominacija za BAFTA-u (najbolji strani film).
- Osvojen New York Film Critics Award (najbolji animirani film)

## [uredi] Kritike

Avanture male Chihiro jedan je od rijetkih anime ostvarenja Hajaa Mijacakija koje su dočekale premijeru na zapadu nedugo nakon premijere u svojoj domovini, Japanu, gdje je film na kino blagajnama postigao rekordne rezultate. Velik dio kritike je hvalio bizarnu priču, koja je puna referenci na bajku Alica u zemlji čudesa, zbog snovitog ugođaja no bilo je i onih kojima se film činio precijenjenim i nebuloznim, te da mnogi kritičari u njemu zbog sugestivnosti više iščitavaju ono što bi željeli vidjeti nego što zbilja postoji. U najmanju ruku i jedni i drugi imaju pravo: radi se još jednom zanimljivom ostvarenju starog anime majstora koji u radnji spaja elemente i za odrasle i za djecu.

Kritičari Carlos Ross i Jacob Churosh su na siteu THEManime.org napisali: "Ne morate biti Japanac da biste voljeli ovaj film. Ne morate biti filmski kritičar da biste voljeli ovaj film. Ne morate čak niti biti anime obožavatelj, ili imati iskustva sa prijašnjim filmovima studija Ghibli. No Avanture male Chihiro je impresionirao sve nas". Ipak, kritičar Kain na siteu Animeacademy.com u svojoj recenziji napisao: "Ja sam željno iščekivao ovaj film skoro tri godine. Kritičar u meni je stalno pokušavao suzdržati otakua u meni, koji je vozio simbolične krugove od sreće što konačno može pogledati ne samo najkomercijalniji film svih vremena u Japanu (iako komercijala i kvaliteta nisu povezane), nego i vjerojatno posljednji film kojeg će režirati Mijacaki. Mnogo se od ovog očekivalo. Molim vas, molim vas, ne dajte da ovo bude njegovo posljednje ostvarenje! Nemojte me krivo shvatiti; "Avanture male Chihiro" je vrlo dobar film koji bi mogao ostvariti karijere stotine mladih redatelja. Ali za jednog velikana poput Mijacakija, boli me zaključiti da nije dobio punu kontrolu da jednostavno ispusti sve što ima...Ja uvijek uživam u animeu u onoj mjeri u kojoj sam uvučen u njegov svijet. Da li sam imao dojam da sam trenutno uvučen u daleku zemlju i doživio iskustva sa likovima? Ne toliko koliko bi htio da jesam".

## [uredi] Vanjske poveznice

- Animeacademy.com
- T.H.E.M.anime.org recenzija
- Imdb.com

Prethodnik: | Oscar za najbolji animirani film 2002. | Nasljednik:
Shrek | Potraga za Nemom

Oscar za najbolji animirani film

2001. Shrek • 2002. Avanture male Chihiro • 2003. Potraga za Nemom • 2004. Izbavitelji • 2005. Velika povrtna zavjera

Dobavljeno iz "http://hr.wikipedia.org../../../a/v/a/Avanture_male_Chihiro_84d8.html"

Kategorije: Dobitnici Oscara za najbolji animirani film | Manga i anime | Animirani filmovi | Filmovi 2000-ih

##### Views

- Članak
- Razgovor
- Trenutna inačica

##### Traži

##### Drugi jezici

- Česky
- Dansk
- Deutsch
- English
- Esperanto
- Español
- Suomi
- Français
- עברית
- Magyar
- Bahasa Indonesia
- Italiano
- 日本語
- Nederlands
- Norsk (nynorsk)
- Norsk (bokmål)
- Polski
- Português
- Русский
- Svenska
- ไทย
- 中文